Projekts

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr. §)

**Grozījumi Ministru kabineta 2018.gada 25.septembra noteikumos Nr. 611 „Kārtība, kādā iestādes ievieto informāciju internetā”**

*Izdoti saskaņā ar*

*Informācijas atklātības likuma*

*10. panta sesto daļu*

Izdarīt Ministru kabineta 2018.gada 25.septembra noteikumos Nr.611 „Kārtība, kādā iestādes ievieto informāciju internetā” (Latvijas Vēstnesis, 2007, nr.41.; 2008, 122.nr.; 2010, 69., 99.nr.; 2011, 122.nr.; 2013, 95., 214.nr…………….) šādus grozījumus:

**1. Izteikt 13. punktu šādā redakcijā:**

“13. Iestāde oficiālo tīmekļvietni un mobilo lietotni veido, ievērojot lietotājorientētu projektēšanas pieeju un atbilstoši šādiem principiem:

13.1. projektēšanas pamatā ir precīzi formulēta izpratne par lietotājiem, uzdevumiem un vidēm;

13.2. lietotāji ir iesaistīti projektēšanas un izstrādes procesā;

13.3. projektēšanu virza un uzlabo uz lietotāju orientēta izvērtēšana;

13.4. process ir iteratīvs;

13.5. projektēšanas komandai piemīt daudznozaru prasmes un skatījums.”

**2. Papildināt noteikumus ar 17.1 punktu šādā redakcijā:**

“17.1 Iestāde nodrošina tīkla plūsmas šifrēšanu starp attiecīgo serveri un tīmekļvietnes lietotāju.”

**3. Izteikt 21. punktu šādā redakcijā:**

“21. Iestāde nodrošina tīmekļvietnes un mobilās lietotnes piekļūstamību atbilstoši šādiem principiem:

21.1. uztveramība – informācijai un lietotāja saskarnes sastāvdaļām jābūt pasniegtām lietotājiem tādā veidā, kādā tie to var uztvert;

21.2. darbināmība – lietotāja saskarnes sastāvdaļām un navigācijai jābūt darbināmai;

21.3. saprotamība – informācijai un lietotāja saskarnes izmantošanai jābūt saprotamai;

21.4. robustums – saturam jābūt pietiekami robustam, lai dažādi lietotāju aģenti, tostarp atbalsta tehnoloģijas, to varētu ticami interpretēt.”

**4. Svītrot 22. punktu.**

**5. Izteikt 25. punktu šādā redakcijā:**

“25. Iestāde nodrošina lietotāju konsultācijas un atbalstu iestādes tīmekļvietņu un mobilo lietotņu piekļūstamības jautājumos. Ja iestāde šo noteikumu 21. punktā minētās prasības īsteno daļēji, tā nodrošina alternatīvas piekļuves iespējas tai piederošo tīmekļvietņu un mobilo lietotņu saturam.”

**6. Izteikt 27. punktu šādā redakcijā:**

“27. Nodrošinot piekļūstamības prasību īstenošanas uzraudzību:

27.1. iestāde:

27.1.1. vienu reizi gadā līdz 22. decembrim veic izlasē iekļauto iestāžu tīmekļvietņu un mobilo lietotņu vienkāršoto izvērtēšanu saskaņā ar šo noteikumu 21. punktu, 27.2.2. apakšpunktu un šo noteikumu 4.pielikumu “Vienkāršotā izvērtējuma veikšanas kārtība”, izmantojot Vides aizsardzības un reģionālās attīstības ministrijas (turpmāk – VARAM) izstrādāto metodiku vai citu līdzvērtīgu metodiku;

27.1.2. sev piederošajās tīmekļvietnēs un mobilajās lietotnēs publicē un uztur aktuālu piekļūstamības paziņojumu saskaņā ar šo noteikumu 5.pielikumu “Piekļūstamības paziņojuma veidošanas un publicēšanas kārtība”;

27.1.3. saskaņā ar šo noteikumu 6. pielikumu “Veidlapa informācijas sniegšanai par iestādes īpašumā esošajām tīmekļvietnēm un mobilajām lietotnēm” vienu reizi gadā līdz 30. jūnijam sniedz informāciju VARAM šo noteikumu 27.2.1. apakšpunkta izpildei;

27.1.4. pēc VARAM pieprasījuma sniedz informāciju, kas nepieciešama šo noteikumu 27.2. apakšpunkta izpildei;

27.2. VARAM:

27.2.1. izveido un uztur iestāžu tīmekļvietņu un mobilo lietotņu sarakstu;

27.2.2. vienu reizi gadā līdz esošā kalendārā gada 31.decembrim sadarbībā ar nevalstiskajām organizācijām un saskaņā ar šo noteikumu 1.pielikumu “Izlases kopu tīmekļvietņu un mobilo lietotņu izvērtēšanai veidošanas kārtība” nosaka iestāžu tīmekļvietņu un mobilo lietotņu vienkāršotās un padziļinātās izvērtēšanas izlases kopas nākamajam gadam un informē izlasē iekļautās iestādes;

27.2.3. vienu reizi gadā līdz esošā kalendārā gada 22.decembrim nodrošina tīmekļvietņu un mobilo lietotņu padziļinātu izvērtēšanu saskaņā ar šo noteikumu 21. punktu, 27.2.2. apakšpunktu un šo noteikumu 2.pielikumu “Padziļinātā izvērtējuma veikšanas kārtība” un informē izlasē iekļautās iestādes par izvērtēšanas rezultātiem;

27.2.4. vienu reizi 3 gados nodrošina ziņošanu Eiropas Komisijai par piekļūstamības prasībām saskaņā ar šo noteikumu 3.pielikumu “Ziņojuma Eiropas Komisijai veidošanas un iesniegšanas kārtība”.

**7. Izteikt 46. punktu šādā redakcijā:**

“46. Domēna vārdā un elektroniskā pasta adresēs lieto burtus bez diakritiskajām zīmēm. Iestāde var esošam domēna vārdam veidot papildu domēnu lietojot burtus ar diakritiskajām zīmēm.”

**8. svītrot 51. punktu.**

**9. Papildināt noteikumu noslēguma jautājumus ar 54.,55., 56.,57., 58., 59., 60 un 61. punktu šādā redakcijā:**

“54. Šo noteikumu 27.2.3.apakšpunktā noteiktā izvērtējuma:

54.1. pirmais tīmekļvietņu izvērtēšanas periods ir no 2020.gada 1.janvāra līdz 2021.gada 22.decembrim;

54.2. pirmais mobilo lietotņu izvērtēšanas periods ir no 2021.gada 23.jūnija līdz 2021.gada 22.decembrim.

55. Šo noteikumu 27.2.2.apakšpunktā noteikto izlases kopu pirmajam padziļinātās tīmekļvietņu un mobilo lietotņu izvērtēšanas periodam saskaņā ar 27.2.3. apakšpunktu nosaka līdz 2020.gada 23.jūnijam.

56. Šo noteikumu 27.2.4.apakšpunktā noteiktais ziņojums pirmo reizi jāiesniedz līdz 2021. gada 23. decembrim.

57. Šo noteikumu 27.1.1. apakšpunktā noteikto izvērtējumu:

57.1. pirmajā izvērtēšanas periodā visām iestādes īpašumā esošajām tīmekļvietnēm veic periodā no 2020. gada 1.janvāra līdz 2020. gada 31.decembrim;

57.2. pirmajā izvērtēšanas periodā visām iestādes īpašumā esošajām mobilajām lietotnēm veic periodā no 2021.gada 23.jūnija līdz 2021.gada 22.decembrim;

57.3. ikgadējo tīmekļvietņu un mobilo lietotņu izvērtējumu atbilstoši 27.2.1. un 27.2.3. punkta prasībām veic sākot no 2022.gada.

58. Šo noteikumu 27.1.2. apakšpunkts stājas spēkā:

58.1. tīmekļvietnēm no 2021.gada 1.janvāra;

58.2. mobilajām lietotnēm no 2022.gada 1.janvāra.

59. Ja iestādei tiek mainīts nosaukums, tad šo noteikumu 43., 44. un 45. punktā noteikto izpilda 3 mēnešu laikā kopš lēmuma pieņemšanas vai normatīvā akta spēkā stāšanās, kas nosaka iestādes nosaukuma maiņu, saglabājot līdzšinējo oficiālās tīmekļvietnes domēnu vismaz 3 gadus.

60. Šo noteikumu 27.1.3. apakšpunktā noteikto informāciju iestādes pirmo reizi VARAM iesniedz līdz 2021. gada 30.jūnijam.

61. VARAM iesaka nacionālajai standartizācijas institūcijai to standartu sarakstu, kurus var piemērot šo noteikumu prasību izpildei (turpmāk – piemērojamie standarti). Nacionālā standartizācijas institūcija publicē savā tīmekļvietnē sarakstu ar piemērojamiem standartiem, kas adaptēti nacionālo standartu statusā.”

**10. Papildināt noteikumus ar 1. pielikumu “Izlases kopu tīmekļvietņu un mobilo lietotņu izvērtēšanai veidošanas kārtība” šādā redakcijā:**

**“Izlases kopu tīmekļvietņu un mobilo lietotņu izvērtēšanai veidošanas kārtība**

1.Tīmekļvietņu un mobilo lietotņu izlases kopas atlase

1.1. Izlases kopas lielumu katram izvērtēšanas periodam aprēķina pēc iedzīvotāju skaita:

1.1.1. pirmajā un otrajā izvērtēšanas periodā tīmekļvietņu vienkāršotās izvērtēšanas izlases kopas minimālais apjoms ir divas tīmekļvietnes uz 100 000 iedzīvotājiem pieskaitot 75 tīmekļvietnes;

1.1.2. trešajā un nākamajos izvērtēšanas periodos tīmekļvietņu vienkāršotās izvērtēšanas izlases kopas minimālais apjoms ir trīs tīmekļvietnes uz 100 000 iedzīvotājiem pieskaitot 75 tīmekļvietnes;

1.1.3. tīmekļvietņu padziļinātās izvērtēšanas izlases kopas lielums ir vismaz 5 % no šī pielikuma 1.1.2. apakšpunktā noteiktā vienkāršotās izvērtēšanas minimālā apjoma izlases kopas lieluma pieskaitot 10 tīmekļvietnes;

1.1.4. mobilo lietotņu padziļinātās izvērtēšanas izlases kopas minimālais apjoms ir 1 mobilā lietotne uz 1 000 000 iedzīvotāju pieskaitot 6 mobilās lietotnes.

1.2. Ja tīmekļvietņu skaits valstī ir mazāks par izvērtēšanai nepieciešamo, izvērtējums jāveic vismaz 75 % visu tīmekļvietņu.

1.3. Ja mobilo lietotņu skaits valstī ir mazāks par izvērtēšanai nepieciešamo, izvērtējums jāveic vismaz 50 % visu mobilo lietotņu.

2. Tīmekļvietņu izlases kopas atlase

2.1. Tīmekļvietņu izlases kopas atlasē tiecas panākt daudzveidīgu, reprezentatīvu un ģeogrāfiski līdzsvarotu izkliedi, iekļaujot:

2.1.1. tiešās valsts pārvaldes iestāžu un to padotībā esošu iestāžu tīmekļvietnes;

2.1.2. pašvaldību un to padotībā esošu iestāžu tīmekļvietnes;

2.1.3. tīmekļvietnes, kas iespējami plaši pārstāv valsts pārvaldes sniegto pakalpojumu daudzveidību, it īpaši tādās jomās kā sociālā aizsardzība, veselības aprūpe, transports, izglītība, nodarbinātība un nodokļi, vides aizsardzība, atpūta un kultūra, namu apsaimniekošana un komunālie pakalpojumi, sabiedriskā kārtība un drošība.

2.2. Ja to ļauj esošo tīmekļvietņu skaits, izlases kopā iekļauj vismaz 10 % no iepriekšējā izvērtēšanas periodā izvērtētajām tīmekļvietnēm un vismaz 50 % no iepriekšējā periodā neizvērtētajām tīmekļvietnēm.

3.Mobilo lietotņu izlases kopas atlase

3.1. Mobilo lietotņu izlases kopas atlasē tiecas panākt daudzveidīgu un reprezentatīvu izkliedi, iekļaujot:

3.1.1.mobilās lietotnes, kuras biežāk tiek lejupielādētas vai izmantotas;

3.1.2. dažādas operētājsistēmās veidotas mobilās lietotnes. Mobilās lietotnes versijas, kas izveidotas atšķirīgām operētājsistēmām, uzskata par atšķirīgām mobilajām lietotnēm;

2.1.3. jaunāko mobilās lietotnes versiju, izņemot gadījumus, kad mobilās lietotnes jaunākā versija nav saderīga ar veco, bet joprojām atbalstītu operētājsistēmu. Tādā gadījumā izlases kopā var iekļaut arī vienu no agrākajām mobilās lietotnes versijām.

3.2. Ja to ļauj esošo mobilo lietotņu skaits, izlases kopā iekļauj vismaz 10 % no iepriekšējā izvērtēšanas periodā izvērtētajām mobilajām lietotnēm un vismaz 50 % no iepriekšējā periodā neizvērtētajām mobilajām lietotnēm.

4. Par tīmekļvietņu un mobilo lietotņu izlases kopas sastāvu VARAM konsultējas ar nevalstiskajām organizācijām, kas pārstāv personu ar invaliditāti un vecāku cilvēku intereses.”

**11. Papildināt noteikumus ar 2.pielikumu “Padziļinātā izvērtējuma veikšanas kārtība” šādā redakcijā:**

**“Padziļinātā izvērtējuma veikšanas kārtība**

1. Vispārīgās prasības

1.1. Padziļinātā izvērtējuma metodē pārbauda visus lapu paraugā iekļauto procesu posmus, ievērojot vismaz procesa izpildes standartsecību.

1.2. Padziļinātā izvērtējuma metodē izvērtē vismaz mijiedarbību ar veidnēm, saskarnes vadību un dialoga lodziņiem, datu ievades apstiprinājumus, kļūdas paziņojumus un citu informāciju, kas rodas lietotāju mijiedarbības rezultātā, kad tas ir iespējams, kā arī tīmekļvietnes vai mobilās lietotnes reakciju, kad tiek piemēroti atšķirīgi iestatījumi vai vēlamie parametri.

1.3. Padziļinātā izvērtējuma metodē var ietilpt lietojamības testi, piemēram, novērošana un analīze par to, kā lietotāji ar invaliditāti uztver tīmekļvietnes vai mobilās lietotnes saturu un cik sarežģīta tiem ir tādu saskarnes elementu kā navigācijas izvēļņu vai veidņu izmantošana.

1.4. Uzraudzītāja struktūra var pilnīgi vai daļēji izmantot iestādes sniegtus novērtēšanas rezultātus, ja izvērtēšana veikta ne vairāk kā vienu gadu pirms izvērtēšanas un atbilst padziļinātā izvērtējuma prasībām.

2. Lapu paraugu atlase (“mājas lapa”, “lapa” šeit ir tīmekļvietnes lapa vai mobilās lietotnes ekrāns).

2.1. Ar dziļās apsekošanas metodi tiek apsekotas šādas lapas un dokumenti, ja tādi pastāv:

2.1.1. mājas lapa, pieteikšanās, vietnes karte, kontaktinformācija, palīdzības un juridiskās informācijas lapas;

2.1.2. vismaz viena attiecīga lapa no katra tīmekļvietnes vai mobilās lietotnes sniegtā pakalpojuma veida un citiem galvenajiem paredzētās lietošanas veidiem, ieskaitot meklēšanas funkciju;

2.1.3. lapas, kurās ir piekļūstamības paziņojums vai politika, un lapas, kurās ir atsauksmju mehānisms;

2.1.4. tādu lapu piemēri, kurām ir būtisks savdabīgs izskats vai kurās atspoguļots savdabīgs saturs;

2.1.5. vismaz viens attiecīgs lejupielādējams dokuments, ja tādi ir, no katra tīmekļvietnes vai mobilās lietotnes sniegtā pakalpojuma veida un citiem galvenajiem paredzētās lietošanas veidiem;

2.1.6. citas lapas, ko uzraudzītāja struktūra uzskata par piemērotām;

2.1.7. nejauši atlasītas lapas, kas veido vismaz 10 % no noteiktā parauga.

3.3. Ja kādā no parauga lapām, kas atlasītas saskaņā ar šī pielikuma 2.1. apakšpunktu, ietilpst kāda procesa posms, pārbauda visus procesa posmus.”

**12. Papildināt noteikumus ar 3. pielikumu “Ziņojuma Eiropas Komisijai veidošanas un iesniegšanas kārtība” šādā redakcijā:**

**“Ziņojuma Eiropas Komisijai veidošanas un iesniegšanas kārtība**

1. Ziņojums Eiropas Komisijai par piekļūstamības prasību nodrošināšanu jāgatavo latviešu valodā, piekļūstamā formātā.
2. Ziņojumā iekļauj:
   1. sīku aprakstu par to, kā īstenota uzraudzība;
   2. shēmu atbilstības tabulas veidā, kas parāda, kā piemērotās izvērtēšanas metodes ir saistītas šo noteikumu 21.punktā noteiktajām prasībām, kā arī būtiskas izmaiņas metodēs, ja tādas izdarītas dažādos izvērtēšanas periodos;
   3. katra izvērtēšanas perioda izvērtējumu rezultātus, ieskaitot mērījumu datus;
   4. aprakstu par izveidotajiem mehānismiem, kas paredzēti, lai ar nevalstiskajām organizācijām konsultētos par tīmekļvietņu un mobilo lietotņu piekļūstamību;
   5. aprakstu par procedūrām, kas izveidotas, lai publiskotu jebkādas izmaiņas piekļūstamības politikā saistībā ar tīmekļvietnēm un mobilajām lietotnēm;
   6. pieredzi, kas gūta, un konstatējumus, kuri atklāti, īstenojot noteikumus par atbilstību piekļūstamības prasībām;
   7. informāciju par veiktajiem apmācības un informētības veicināšanas pasākumiem.”

**13. Papildināt noteikumus ar 4. pielikumu “Vienkāršotā izvērtējuma veikšanas kārtība” šādā redakcijā:**

**“Vienkāršotā izvērtējuma veikšanas kārtība**

1. Vienkāršotās izvērtēšanas metodi var veikt gan ar automatizētas, gan neautomatizētas izvērtēšanas metodes, maksimāli aptverot šādas lietotāju piekļūstamības īpašās vajadzības:
   1. lietot bez redzes;
   2. lietot ar vāju redzi;
   3. lietot bez krāsu uztveres;
   4. lietot bez dzirdes;
   5. lietot ar vāju dzirdi;
   6. lietot ar balsi;
   7. lietot ar vājinātu roku darbības spēju vai spēku;
   8. minimalizēt gaismjutības lēkmju izraisītājus;
   9. lietot ar vāju izziņas spēju.

2. Lapu paraugu atlase (“lapa” šeit ir tīmekļvietnes lapa vai mobilās lietotnes ekrāns).

2.1. Tīmekļvietnes vienkāršotajai izvērtēšanai atlasa tīmekļvietnes lapas no šo noteikumu 19. punktā iekļautajām sadaļām, kas ir visvairāk lietotāju apmeklētas gada griezumā (unikālie lietotāji);

2.2. Mobilo lietotņu vienkāršotajai izvērtēšanai atlasa lapas, kas ir visvairāk lietotāju apmeklētas gada griezumā (unikālie lietotāji).

3. Iestāde pieņem lēmumu par metodes izvēli tīmekļvietņu un mobilo lietotņu vienkāršotās izvērtēšanas veikšanai, nodrošinot atbilstību šo noteikumu prasībām.”

**14. Papildināt noteikumus ar 5.pielikumu “Piekļūstamības paziņojuma veidošanas un publicēšanas kārtība” šādā redakcijā:**

**“Piekļūstamības paziņojuma veidošanas un publicēšanas kārtība**

1. Piekļūstamības paziņojums (turpmāk – paziņojums) jāveido piekļūstamā veidā un mašīnlasāmā formātā.
2. Paziņojumam jābūt balstītam uz dokumentāli apliecināmu:
   1. iestādes pašnovērtējumu;
   2. VARAM organizētu padziļinātu izvērtējumu;
   3. trešās personas sniegtu izvērtējumu par atbilstību šo noteikumu 21. punkta prasībām.
3. Paziņojumā norāda, kāda izvērtēšanas metode ir izmantota.
4. Tīmekļvietnē hipersaitei ar paziņojumu ir jābūt novietotai redzamā vietā tīmekļvietnes mājaslapā vai pieejamai katrā vietnes lapā, piemēram, pastāvīgajā galvenē vai kājenē. Piekļūstamības paziņojumam var izmantot standartizētu URL (*Uniform Resource Locator*) adresi.
5. Mobilās lietotnes gadījumā paziņojumu var izvietot iestādes, kas izstrādājusi atbilstošo mobilo lietotni, oficiālajā tīmekļvietnē vai viegli pamanāmā veidā informācijā, kas pieejama lejupielādējot mobilo lietotni. Paziņojums var būt pieejams arī no pašas mobilās lietotnes.

7. Piekļūstamības paziņojuma paraugs:

**PIEKĻŪSTAMĪBAS PAZIŅOJUMS**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | saskaņā ar Ministru kabineta | | | | |
| *(Iestādes nosaukums)* | | | | | | | | |
|  |  |  |  |  | | | |  | |  |  |  |  |
| 25.09.2018. noteikumiem Nr. 611 “Kārtība, kādā iestādes ievieto informāciju internetā” (*ja nepieciešams, precizējot Ministru kabineta noteikumu nosaukumu normatīvo aktu izmaiņu gadījumā*) apņemas savu | | | | | | | | | | | | | |
|  |  |  |  |  | | | |  | |  |  |  |  |
|  | | | | | | | | veidot piekļūstamu. | | | | | |
| (*tīmekļvietni vai mobilo lietotni*) | | | | | | | |
| Šis piekļūstamības paziņojums attiecas uz | | | | | | | | |  | | | | |
|  | | | | |
| *(tīmekļvietnes /mobilās lietotnes adrese -URL. Var būt vairākas)* | | | | |
|  | | | | | | | | | | | | | |
| Izvērtējums tika veikts izmantojot | | | | |  |  | | | | | | | |
| *(norāda izmantoto izvērtēšanas metodi, ja izmantotas atšķirīgas metodes, norāda visas atbilstoši izmantošanai)* | | | | | | | |
| **Atbilstības statuss** (vienā no sekojošiem veidiem) | | | | | | | | | | | | | |
| Šī tīmekļvietne / mobilā lietotne | | | | | | | **pilnīgi atbilst** Ministru kabineta | | | | | | |
| (*var norādīt vairākas tīmekļvietnes un/vai mobilās lietotnes)* | | | | | | |
| 25.09.2018. noteikumiem Nr. 611 “Kārtība, kādā iestādes ievieto informāciju internetā” (*ja nepieciešams, precizējot Ministru kabineta noteikumu nosaukumu normatīvo aktu izmaiņu gadījumā*). | | | | | | | | | | | | | |
| ***vai*** | | | | | | | | | | | | | |
| Šī tīmekļvietne / mobilā lietotne | | | | | | | **daļēji atbilst** Ministru kabineta | | | | | | |
| (*var norādīt vairākas tīmekļvietnes un/vai mobilās lietotnes)* | | | | | | |
| 25.09.2018. noteikumiem Nr. 611 “Kārtība, kādā iestādes ievieto informāciju internetā” (*ja nepieciešams, precizējot Ministru kabineta noteikumu nosaukumu normatīvo aktu izmaiņu gadījumā*) šādu neatbilstību / atbrīvojumu dēļ: | | | | | | | | | | | | | |
|  |  |  |  |  | | |  | |  | |  |  |  |
| . | | | | | | | | | | | | | |
| (norāda neatbilstošo saturu vai pamato atbrīvojumu pamatojoties uz atbilstošiem šo noteikumu punktiem) | | | | | | | | | | | | | |
| ***vai*** | | | | | | | | | | | | | |
| Šī tīmekļvietne / mobilā lietotne | | | | | | | **neatbils**t Ministru kabineta | | | | | | |
| (*var norādīt vairākas tīmekļvietnes un/vai mobilās lietotnes)* | | | | | | |
| 25.09.2018. noteikumiem Nr. 611 “Kārtība, kādā iestādes ievieto informāciju internetā” (*ja nepieciešams, precizējot Ministru kabineta noteikumu nosaukumu normatīvo aktu izmaiņu gadījumā*) šādu neatbilstību / atbrīvojumu dēļ: | | | | | | | | | | | | | |
|  |  |  |  |  | | |  | |  | |  |  |  |
| . | | | | | | | | | | | | | |
| (norāda neatbilstošo saturu vai pamato atbrīvojumu pamatojoties uz atbilstošiem šo noteikumu punktiem) | | | | | | | | | | | | | |
|  |  |  |  |  | | |  | |  | |  |  |  |
| **Nepiekļūstamais saturs** (vienā no sekojošiem veidiem atbilstoši izvēlētajam atbilstības statusam): | | | | | | | | | | | | | |
| **Neatbilstība** Ministru kabineta 25.09.2018. noteikumu N. 611 “Kārtība, kādā iestādes ievieto informāciju internetā” (*ja nepieciešams, precizējot normatīvo aktu izmaiņu gadījumā)* **prasībām**: | | | | | | | | | | | | | |
|  | | | | | | | | | | | | | |
| (uzskaitīt tīmekļvietņu/mobilo lietotņu neatbilstības un/vai uzrādīt, kuras sadaļas/saturs/funkcijas nav atbilstošas piekļūstamības prasībām) | | | | | | | | | | | | | |
| ***vai*** | | | | | | | | | | | | | |
| **Piekļūstamības prasību nodrošināšanas nesamērīgs slogs:** | | | | | | | | | | | | | |
|  | | | | | | | | | | | | | |
| (uzskaitīt nepiekļūstamās sadaļas/saturu/funkcijas, uz ko uz laiku attiecināts atbrīvojums nesamērīga sloga dēļ atbilstoši šo noteikumu prasībām) | | | | | | | | | | | | | |
|  |  |  |  |  | | |  | |  | |  |  |  |
| ***vai*** | | | | | | | | | | | | | |
|  |  |  |  |  | | |  | |  | |  |  |  |
| **Neattiecas.** Saturs nav Ministru kabineta 25.09.2018. noteikumu N. 611 “Kārtība, kādā iestādes ievieto informāciju internetā” *(ja nepieciešams, precizējot normatīvo aktu izmaiņu gadījumā)* tvērumā. | | | | | | | | | | | | | |
|  | | | | | | | | | | | | | |
| (uzskaitīt nepiekļūstamās iedaļas/saturu/funkcijas, kas nav Ministru kabineta 25.09.2018. noteikumu N. 611 “Kārtība, kādā iestādes ievieto informāciju internetā” prasībām tvērumā) | | | | | | | | | | | | | |
|  |  |  |  |  | | |  | |  | |  |  |  |
| **Piekļūstamības alternatīvas** (atbilstoši atbilstības statusam un nepiekļūstamajam saturam) | | | | | | | | | | | | | |
|  | | | | | | | | | | | | | |
| (uzskaita piekļūstamības alternatīvas, to saņemšanas iespējas u.c. informāciju atbilstoši alternatīvai) | | | | | | | | | | | | | |
|  |  |  |  |  | | |  | |  | |  |  |  |
| **Piekļūstamības paziņojums sagatavots:** | | | | | | | | | | | | | |
|  |  |  |  |  | | |  | |  | |  |  |  |
| Atkārtoti pārskatīts: | | | |  | | | | | | | | | |
| (datums, kad pēdējo reizi paziņojums pārskatīts. Ja pirmreizējais paziņojums, tad šo neiekļauj) | | | | | | | | | |
|  |  |  |  |  | | |  | |  | |  |  |  |
| Pirmreizēji sagatavots: | | | |  | | | | | | | | | |
| (pirmreizējais paziņojuma sagatavošanas datums) | | | | | | | | | |
| **Atsauksmēm un saziņai** | | | | | | | | | | | | | |
|  | | | | | | | | | | | | | |
| (apraksta atsauksmju sniegšanas mehānismu un uzrāda hipersaiti, kuru izmantojot iestādi var informēt par atbilstības nepilnībām un pieprasīt informāciju vai saturu, kas piekļūstams) | | | | | | | | | | | | | |
|  |  |  |  |  | | |  | |  | |  |  |  |
|  |  |  |  |  | | |  | |  | |  |  |  |
|  | | | | | | | | | | | | | |
| (norāda kontaktinformāciju saziņai ar iestādi piekļūstamības jautājumos) | | | | | | | | | | | | | |
|  |  |  |  |  | | |  | |  | |  |  |  |
| **Izpildes nodrošināšanas procedūra un sūdzību iesniegšanas kārtība** | | | | | | | | | | | | | |
|  | | | | | | | | | | | | | |
| (apraksta izpildes panākšanas procedūru iestādē (iesnieguma vai sūdzības par nepiekļūstamu saturu iesniegšanas un izpildes process) un, ja attiecināms, tās pārraugošajā iestādē. Sniedz attiecīgās izpildes nodrošinātājas struktūras kontaktinformāciju) | | | | | | | | | | | | | |
| Gadījumā, ja par attiecīgās tīmekļvietnes vai mobilās lietotnes saturu atbildīgā iestāde nav atbilstoši reaģējusi uz lietotāja iesniegumu vai sūdzību par tīmekļvietnes satura piekļūstamību, lietotājs var iesniegt sūdzību Latvijas Republikas Tiesībsargam: | | | | | | | | | | | | | |
|  | | | | | | | | | | | | | |
| *(norāda kontaktinformāciju saziņai ar Latvijas Republikas Tiesībsargu (hipersaite uz tīmekļvietni un tiesībsarga kontaktinformāciju)* | | | | | | | | | | | | | |

**15. Papildināt noteikumus ar 6. pielikumu “Veidlapa informācijas sniegšanai par iestādes īpašumā esošajām tīmekļvietnēm un mobilajām lietotnēm” šādā redakcijā:**

**“Veidlapa informācijas sniegšanai par iestādes īpašumā esošajām tīmekļvietnēm un mobilajām lietotnēm**

1. Iestādes nosaukums:

2. Iestādes īpašumā esošās tīmekļvietnes:

|  |  |  |
| --- | --- | --- |
| NPK | Tīmekļvietnes nosaukums | Tīmekļvietnes URL: |
|  |  |  |
|  |  |  |

3. Iestādes īpašumā esošās mobilās lietotnes:

|  |  |  |
| --- | --- | --- |
| NPK | Mobilās lietotnes nosaukums | Mobilās lietotnes URL: |
|  |  |  |
|  |  |  |

4. Datums:

5. Kontaktpersona (vārds, uzvārds, e-pasta adrese, tālruņa numurs):”

Ministru prezidents K.Kariņš

Vides aizsardzības un reģionālās attīstības ministrs [J.Pūce](http://www.mk.gov.lv/lv/amatpersonas/kaspars-gerhards)